cyanic-selkie/wikianc huggingface dataset:
Randsfjorden
Geologi
Randsfjorden er en fjordsjø som ble dannet av isen i og etter siste istid. Området utgjør en svakhetssone i jordskorpa på grunn av en forkastning, der østsiden har sklidd ned mens vestsiden er presset opp. Bergartslagene er dermed best bevart i øst der vi finner kambrosilurske skifre og i høyereliggende områder permiske lava bergarter. Disse lagene er erodert på vestsiden og vi finner prekambrisk grunnfjell.
Dyreliv
Dokkadeltaet naturreservat i nordenden av fjorden er et ramsarområde på grunn av områdets betydning som biotop for trekkfugler og overvintrende vadefugler.
Randsfjorden har flere stammer med storørret. Den som blir fysisk størst av dem gyter i Dokka/Etna og kalles gjerne Dokkaaure. Nesten hvert år fanges det fisk på over 10 kg i dette vassdraget eller fjorden.
Bebyggelse
Randsfjorden var en viktig årsak til bosettingsmønsteret på Hadeland. Utenfor Eidsand ligger flere øyer, blant annet Kongeøya og Sandøya. Rundt innsjøen finnes flere golfbaner.
Randsfjorden strekker seg fra Jevnaker i sør til Dokka i nord. På vestsiden finner vi stedene Onsaker, Tangen, Bjoneroa, Ringelia og Ligarda. På østsiden finner vi Grymyr, Brandbu, Røykenvik, Horn, Fall, Hov, Fluberg og Odnes.
Lisa-Marie Kvandahl
Lisa-Marie Kvandahl (født 1999) er en norsk sportsklatrer.
Hun vant ett NM-gull og tre NM-bronse i perioden 2018–2019. Hun vant kongepokalen i 2019.
Echo (sang)
«Echo» (norsk oversettelse: ekko) er en sang fra 2023 med den georgiske sangeren Iru Khetsjanovi. Sangen ble utgitt i mars 2023 og var Georgias bidrag til Eurovision Song Contest 2023 i Liverpool.
Om sangen
«Echo» er skrevet av det georgiske låtskriverteamet Giorgi Kukhianidze, Beni Kadagidze og Iru Khetsjanovi. Sistnevnte fremfører også låten.
Khetsjanovi vant 2. februar 2023 den femte sesongen av The Voice Georgia, og hun sikret seg med det retten til å representere Georgia i Eurovision Song Contest 2023.
Etter finalen valgte hun i samråd med Georgias offentlige kringkasting (GPB) «Echo» som bidrag til Eurovision. Låten ble offentliggjort 16. mars, som den siste av de 37 bidragene til konkurransen dette året. Sangen handler om kjærlighet: «Ekko er min indre stemme og en manifistering av kjærlighet og fred», sa artisten i en pressemelding da sangen ble sluppet. Sangen kombinerer elementer av gerogisk folkesang med moderne popmusikk.
Musikkvideoen til sangen ble sluppet 16. mars og er regissert av Zaza Orasjvili. Produksjonsdesigner var Sjako Popiasjvili, mens Marika Kurdubadze kreerte kostymene. Giorgi Toriasjvili sto bak koreografien i videoen.
Georgia deltok i semifinale 2 torsdag 11. mai i Liverpool. Der ble «Echo» nummer 12 av 16 og kvalifiserte seg ikke til finalen lørdag 13. mai. Dette var sjette året på rad at landet ikke nådde en Eurovision-finale.
NM for fjordhest
Fjordhest-NM eller Noregsmeisterskapen for fjordhest har blitt arrangert hvert år siden 1986. Fjordhest-NM er den årlige stormønstringa for fjordhest-ekvipasjer, der det blir konkurrert i dressurridning, sprangridning, dressurkjøring, presisjonskjøring og maratonkjøring. Det har også blitt arrangert terrengritt og andre konkurranser.
Det blir kåra mestre i de ulike greinene, og det blir kåra norgesmestre for senior og junior, til den beste og mest allsidige ekvipasjen i tre konkurranser sammenlagt: Dressurriding, sprangriding og presisjonskjøring (for juniorklassa) eller maratonkjøring (for seniorklassa).
Til noen av klassene er det kvalifiseringskrav, mens andre klasser har åpen deltakelse.
NM for fjordhest blir arrangert av lokale ride- og kjøreklubber, i samarbeid med lokale fjordhestlag og Norges Fjordhestlag. Det første mesterskapet i 1986 gikk i Førde.
Mesterskapet har hatt økende deltakelse. Mesterskapet i 2011 hadde mer enn 200 deltakende ekvipasjer. Fjordhest-NM 2011 ble arrangert i Starum.
Det blir også arrangert Nordisk mesterskap for fjordhest, i det siste hvert anna år.
Asker skolekorps
Asker skolekorps ble etablert i 1925, og er blant de største skolekorpsene i Asker kommune. Korpset rekrutterer musikanter fra barneskolene Drengsrud, Hofstad og Jansløkka, og har per 2023 om lag 80 musikanter. Korpset er tilsluttet Norges Musikkorps Forbund.
Musikantene i Asker skolekorps er fordelt etter alder i tre korps, aspirantkorps, juniorkorps og seniorkorps. Seniorkorpset er korpsets hovedkorps med musikanter fra 11 til 18 år.
Korpset holder hvert år høstkonsert, julekonsert og diverse konserter om sommeren. Hver vår deltar Asker skolekorps på Distriksmesterskapet (DM) arrangert av NMF. I 2015 vant korpset 2. divisjon med 92 poeng. I 2022, etter to år uten DM på grunn av koronapandemien, vant korpset 2. divisjon med 95 poeng.
På Sankthansaften arrangerer korpset en familiekonsert. Seniorkorpset alene deltar også på diverse andre arrangementer, som julegudstjeneste i Asker kirke på julaften, nyttårskonsert på nyåret og 17. mai-oppdrag på Skaugum.
The Fabulous Baker Boys
The Fabulous Baker Boys er en amerikansk romantisk dramafilm fra 1989 regissert av Steve Kloves. Filmen handler om to pianospillende brødre som ansetter en sangerinne for å utvide sitt utslitte musikkrepertoar. Det oppstår en romanse mellom henne og en av brødrene, noe som vanskeliggjøre arbeidsforholdene innad i gruppen. Det blir etterhvert klart at hennes talent er større enn brødrenes. Hovedrollene spilles av Jeff Bridges, Beau Bridges og Michelle Pfeiffer.
Filmen ble godt mottatt av anmelderne, men ble ingen publikumssuksess.
Frau Eva
Frau Eva er en tysk stumfilm fra 1916.
The Fabulous Baker Boys
Popularitet og økonomi
The Fabulous Baker Boys ble ingen stor kinosuksess i USA, hvor den kun innbrakte $18,4 millioner. Den havnet på 58. plass over de mest innbringende filmene i 1989. Til tross for skuffende besøkstall på kino fikk den stor suksess på VHS.
Produksjonskostnadene var på rundt $13 millioner.
Anmelderne
Filmen ble meget godt mottatt av anmelderne, noe som gjenspeiles i at den har fått så mye som 96 % på Rotten Tomatoes. Den amerikanske filmkritikeren Roger Ebert ga den 3,5 av 4 stjerner, mens Leonard Maltin ga den 2,5 av 4 stjerner.
Også de norske kritikerne gav den god mottakelse.
Priser
Filmen ble tildelt en rekke priser. Blant annet en Golden Globe (Pfeiffer), to National Board of Review (Pfeiffer og Top Ten), en Grammy (Dave Grusin), tre priser fra National Society of Film Critics (Pfeiffer, Beau Bridges og Ballhaus) og en BAFTA (for beste lyd). Det kan også nevnes at den ble nominert til tre Oscar.
Frau Eva
Handling
Historien er sentrert rundt en veldig ambisiøs kone, som bruker opp alle ektemannens hardt opptjente penger. Kona begår deretter selvmord fordi hun angrer på sine handlinger.
DDT
DDT ble først framstilt syntetisk i 1874 og stoffets effekt som insektdrepende middel  ble oppdaget av den sveitsiske kjemikeren Paul Hermann Müller i 1939. DDT ble tatt i bruk under slutten av andre verdenskrig for å hindre utbrudd av malaria og tyfus. Müller ble tildelt Nobelprisen i medisin for oppdagelsen i 1948.
DDT er ekstremt giftig for insekter, brytes sakte ned, og har blitt forbudt i flere land – deriblant i Norge siden 1970. Boka Den tause våren av Rachel Carson fra 1962 hadde stor innflytelse på hvordan insektmidler (som DDT) miljøvirkninger på miljøet ble oppfattet.
I etterkrigsårene ble DDT lenge sett på som et vidundermiddel i mange sammenhenger. Stoffet ble brukt som insektdrepende middel (insekticid). Det førte til finere grønnsaker og frukt, fluefrie fjøs og hus. Midlene var billige, luktfrie, enkle å bruke og angivelig ufarlige.
I 1947 annonserte for eksempel A/S Plantevern-Kjemi optimistisk for sine varer i Bonde og Småbruker: «Like revolusjonerende som atombomben er de nye Kverk DDT-preparatene». På redaksjonell plass forsvarte bladet indignert DDT-midlene mot kritikk i andre deler av pressa.
Etter hvert avdekket ny kunnskap skadevirkningene: Insektarter ble ikke utrydda, men motstandsdyktige mot DDT. Fugler som levde av insekter døde etter å ha fått i seg stoffet. DDT fulgte næringskjedene, og kunne føre til kreft hos mennesker. I store deler av Afrika brukes DDT fortsatt for å kontrollere malaria (som overføres via mygg), mest i form av innendørs spray.
Fedje (øy)
Fedje er den største øyen i Fedje kommune i Hordaland. Den ligger vest for Fedjefjorden og nord for Fedjeosen. Øyens areal er 7,2 kvadratkilometer. På sydspissen av øyen finner man Hellisøy fyr. Det høyeste fjellet på Fedje er Fedjebjørnen (42 moh).
Burundi under OL
Burundi deltok første gang i olympiske leker under Sommer-OL 1996 i Atlanta og har siden deltatt i samtlige sommerleker. De har aldri deltatt i vinterlekene. Burundi har vunnet en gullmedalje ved Vénuste Niyongabo under Sommer-OL 1996 i Atlanta på 5000 meter.
Michael Trapp
Michael Trapp (født 10. juli 1988) er en amerikansk snøbrettkjører.
Han representerte USA under Vinter-OL 2018 i Pyeongchang, hvor han ble utslått i kvalifiseringen i parallellstorslalåm.
Eli Ringstad Skeid
Eli Ringstad Skeid (født 1979) er en norsk tidligere sportsklatrer.
Mirko Felicetti
Mirko Felicetti (født 15. juli 1992) er en italiensk snøbrettkjører.
Eli Ringstad Skeid
Hun vant to NM-sølv og en NM-bronse i perioden 2003–2009.
Mirko Felicetti
Han representerte Italia under Vinter-OL 2018 i Pyeongchang, hvor han ble utslått i kvalifiseringen i parallellstorslalåm.
Under Vinter-OL 2022 i Beijing, ble han utslått i åttendedelsfinalen.
Fimlene
Fimlene (org: Fimbles) er en britisk eventyrserie som gikk på BBC fra 2002 til 2004, beregnet på førskole-barn. Fimlene var figurene Fimbo, Florrie og Lille Pom og de lignet litt på hårete flodhester. De bodde i et magisk eventyrland, der de fant forskjellige ting som de ikke helt vet hva er. De fikk hjelp av andre figurer i eventyrlandet til å finne ut hva det er de hadde funnet.
Fimlene spilles av skuespillere som er inne i «fimle-drakter», på samme måte som Geir Børresen er «inne i» Labbetuss.
Episodene følger en fast formel, der vi først får se at fimlene leker og snakker med de andre figurene i serien. Frosken Sprett har mange rare kommentarer og finner på mye rart. Så følger en sekvens der en av fimlene får «den fimlende følelsen», hvorpå ørene, nesen og fingrene begynner å vibrere. Dette er tegnet på at noe nytt har dukket opp, og som fimlene må finne og finne ut av hva er. Den hjelpen de får av de andre figurene er av litt ymse kvalitet. Noen forslag er gode og logiske, men feil. Andre forslag er mer surrealistiske og morsomme. Det er som regel den rosa fuglen som forteller fimlene hva det egentlig er. Når de har funnet ut hva det er, kommer det en sekvens der det er tid for bok. En moldvarp-lignende figur inviterer alle med på å høre en fortelling, som er en animert film-snutt. Til slutt skal fimlene synge og danse litt.
Finn (navn)
Finn er et norrønt mannsnavn dannet av det norrøne ordet finnr, som betyr «finne» eller «same».
Finn kan også være en engelsk form av det irsk-gæliske navnet Fionn, som betyr «hvit». Fiona og Finnegan er varianter av dette navnet.
Finn har navnedag 16. oktober i Norge og Sverige og 26. september i Finland.
Utbredelse
Finnr eller Fiðr er kjent brukt i fire runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Finn var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica. I nyere tid har Finn vært mest populært som navn på guttebarn i Norge i perioden ca. 1920–1940.
Finn er i dag et vanlig navn i Danmark og Norge. Finn og Fynn var på begynnelsen av 2000-tallet svært populære navn på gutter født i Tyskland. Variantene Fin og Find er svært sjeldne utenom Danmark. I Norge var det i 2005 20 menn som het Fin og 4 som het Find. I Sverige var tilsvarende antall 4 og 9.
Finn er også et navneledd i en rekke mer eller mindre vanlige sammensatte navn:
Annen bruk av navnet
Finn er et vanlig navn på geitebukker i Norge.
Stryn Fotball
Kvalifisering
Vinnerne av avdelingene i 3. divisjon må spille kvalifisering mot hverandre for å rykke opp. Det blir spilt to kamper der sammenlagt resultat avgjør.
2005
I 2006 spilte Stryn mot Hamarkameratene 2. I første kamp (borte) ble resultatet 0-1, og i returkampen 5-5. Dette resultatet førte til at Ham-kam 2 rykket opp.
2006
I 2006 spilte Stryn mot Faaberg Fotball Lillehammer. I første kamp (hjemme) endte det 1-1, og i returkampen 0-0. Dette resultatet førte til at FF Lillehammer rykket opp.
Ski
Ski kan vise til
Fredmund Sandvik
Fredmund Sandvik (født 6. august 1951) er norsk gårdbruker fra Laksøybygda, Meldal i Trøndelag. Han var styremedlem i TINE BA fra 2002 og styreleder fra 2006 til 2010. Han var styreleder i TINE Midt-Norge BA fra 1998.
Hypaetha
Hypaetha er en slekt av billene i delgruppen (underfamilien) sandjegere i familiegruppen løpebiller.
Levevis
Artene lever på sandstrender.
Systematisk inndeling
Slekten blir noen ganger plassert som en underslekt av Cicindela.
Jequié
Jequié er en kommune i delstaten Bahia i nordøstregionen av Brasil.
Tarot (band)
Tarot er et heavy metal-band fra Kuopio i Finland. Bandet ble startet på midten av 80-tallet av brødrene Marco og Zachary Hietela. Bandet er mest kjent for sangen Wings of Darkness fra albumet Spell of Iron fra 1986. Bandet var lenge svært populært i Finlands undergrunnsmiljøer, men var stort sett ukjent utenfor Finland frem til vokalist og bassist Marco Hietala ble med i Nightwish i 2002.
Sebastian Brant
Sebastian Brant, på latin Sebastian Henricpetrus (født 1457/58, død 10. mai 1521 i Strasbourg) var en tysk forfatter.
Brant er mest kjent for sin bok Das Narrenschiff («Narrenes skip») som ble utgitt for første gang i Basel i Sveits i 1494. Boka er et satirisk og moraliserende diktverk som framstiller menneskenes dårskap, og den kan sammenlignes med Erasmus av Rotterdams Encomium morae og Dantes Divina Commedia. Boka ble en stor suksess i Tyskland og ble oversatt til latin.
Fylkesvei 6362
Fylkesvei 6362 (Fv6362) går mellom Råkstad og Mælan i Indre Fosen.
Før Trøndelag fylke ble opprettet 1. januar 2018 hadde veien betegnelsen Fylkesvei 133 (Sør-Trøndelag).
Hella Joof
Hella Joof (født 	1. november 1962) er en dansk filmregissør og skuespiller.
Hella ble utdannet skuespiller i 1990 fra Odense Teater. Hun har siden regissert filmene En kort en lang (2001) med blant andre Charlotte Munck og Mads Mikkelsen, samt filmene Oh Happy Day (2004), Fidibus (2006) og Se min kjole (2009). Som skuespiller var hun bl..a med i TV-serien Fra kolonimagt til kolonihavemagt i 2015.
Hun har vært medlem av Lex & Klatten og Det Brune Punktum med skuespillere som Martin Brygmann, Peter Frödin og Paprika Steen.
Volker Braun
Volker Braun (født 7. mai 1939 i Dresden) er en tysk forfatter og dramatiker.
Liv
Braun ble født i Dresden. Der arbeidet han som trykker før han begynte å studere filosofi i Leipzig. Først var han lyriker, men senere skrev han stadig mer prosa. Hans mest kjente verk er Unvollendete Geschichte, som er inspirert av Heinrich von Kleist og Georg Büchner og har som idé at (den virkelige) sosialismen ikke er fullendt.
Frenzied Finance
Frenzied Finance er en amerikansk stumfilm fra 1916.
Handling
Jabbs er veldig seriøs når det gjelder forretninger, samtidig som Pokes er mest opptatt med å flørte med stenografen.
Men samtidig som Pokes er opptatt, bryter kjeltringer seg inn og stjeler fra et pengeskap full av penger - som hadde blitt betrodd til dem av en veldig viktig klient.
61. luftvernbrigade
61. luftvernbrigade (russisk: 61-я зенитная ракетная бригада), FPN 31466, er en luftvernbrigade underlagt 41. armé, Sentrale militærdistrikt, og forlagt til Bijsk, Altaj Kraj.
Mie Kastet
Mie Kastet (født 1984) er en norsk sportsklatrer som representerer Bergen Klatreklubb.
Hun vant to NM-sølv og to NM-bronse i perioden 2014–2021.
De Danske Kongers Kronologiske Samling
Museet har to avdelinger, Rosenborg slott og Amalienborgmuseet. Opprettelsen skjedde ved kongelig resolusjon av 4. mai 1833, hvor det ble nedsatt en kommisjon «til en chronologisk Ordning og Opstilling af de Kunstsager m.m., som opbevaredes paa Rosenborg Slot». Fem år senere kunne man åpne dørene for publikum på Rosenborg. Museet var annerledes enn samtidige utstillingsprinsipper. Man skapte en rekke interiører i kronologisk rekkefølge, hvor de enkelte rommene fortalte om den enkelte kongen og hans samtid. Utgangspunktet var ved Rosenborgs byggherre, Christian IV. Man hadde imidlertid allerede ved åpningen i 1838 et rom for Frederik VI, selv om han døde først året efter. Senere ble det føyd til rom for de to siste oldenborgske kongene, Christian VIII og Frederik VII For det Glückburgske kongehus har man i 1994 åpnet en avdeling i Christian VIIIs Palé på Amalienborg, kalt Amalienborgmuseet.
Eierforhold
Etter grunnlovens innføring i 1849 gikk Kronens besittelser over til den danske stat. Ved kongelig resolusjon av 14. juni 1854 ble det imidlertid fastslått at Samlingene på Rosenborg skulle betraktes «som det kongelige Huses uafhændelige Ejendom, arvelig fra Konge til Konge», men i en viss grad under statens kontroll.
Dario Caviezel
Dario Caviezel (født 12. juli 1995) er en sveitsisk snøbrettkjører.
Han representerte Sveits under Vinter-OL 2018 i Pyeongchang, hvor han ble utslått i kvalifiseringen i parallellstorslalåm.
Råbygda
Råbygda  (også kalt Gjølme) er en bygd i Orkdal i Orkland kommune i Trøndelag som ligger tre kilometer vest for Orkanger. Råbygda har egen skole og barnehage. Tettbebyggelsen i bygda er en del av tettstedet Orkanger/Fannrem. På 2010-tallet ble det bestemt at bygdas offisielle navn er Råbygda etter at det ble foreslått å endre det til Gjølme. Gjølme er navn på en gård sør i Råbygda og navn på skolekretsen og poststedet.
Dario Caviezel
Under Vinter-OL 2022 i Beijing, ble han utslått i åttendedelsfinalen.
Råbygda
Tettstedets eget idrettslag, U & IL Glimt, ble stiftet i 1896. Råbygda har også en egen velforening, Råbygda velforening.
Geografi
Området ligger sentralt plassert i kommunen et stykke vest for kommunesenteret Orkanger og strekker seg sørvestover fra Orkdalsfjorden, på vestsiden av elva Orkla.
I henhold til Statistisk sentralbyrå var Gjølme et eget tettsted fram til 1. januar 2013 da stedet ble slått sammen med tettstedet Orkanger/Fannrem.
Råbygda består av de to grunnkretsene Gjølme og Råbygda i delområde Geitastrand - Orkdal Vestre.
Historie
Det gammelnorske navnet på Gjølme gård var Gelmin. Ifølge Orkdalsboka (bind I) kan Gelmin bety gavl eller tverrvegg. Gjølme gård er kjent som kongsgård fra Snorres kongesaga, og har sannsynligvis hatt stor betydning for dalføret.
Deler av Råbygda (de flatere partiene ned mot fjorden og elva) ble tidligere kalt Småøran. «Øran» er en vanlig betegnelse på det gamle tettstedet i mange fjorarmer i Midt-Norge. På Småøran fantes det tidligere flere husmannsplasser på vestsiden av utløpet til Orkla, der Skjenaldelva renner ut. De første av disse ble ryddet tidlig på 1700-tallet. I tillegg var her blant annet sagbruk, tre butikker og to bakere. I dag finnes bare boliger i samme område.
Skole og barnehage
Gjølme barnehage har barnehagetilbud for barn mellom 1 og 6 år.
Gjølme skole har undervisningstilbud fra 1. til 7. årstrinn. Enheten har også tilbud om skolefritidsordning for elever fra 1. til 4. årstrinn.
Skolen ble bygd i 1966 og består av de gamle skolekretsene Kjøra, Ofstad, Rove, Gjølme, Gangås og deler av Sølberg. Skolen ble påbygd og samlokalisert med Gjølme barnehage i 1991. I utstrekning er kretsen veldig stor, men i antall elever er det Orkdals minste krets.
Næringsliv
Washington Mills (Orkla Exolon) ble etablert i 1962 av Orkla Grube Aktieboklag og The Exolon Company, USA i fellesskap, for å produsere silisiumkarbid. I 2004 kjøpte Washington Mills Company Inc Orklas aksjer og ble eneeier av Orkla Exolon. Bedriften satser nå på spesialisering innen mikroprodukter til bruk blant annet innen solcelle- og halvlederindustrien. Orkla Exolon har 135 ansatte.
Det er flere gårdsbruk i tilknytning til Råbygda, spesielt i liene. Her finnes kornproduksjon på flatene, mens grasproduksjon dominerer i liene. Noen arealer blir beitet. Gårdene her har kjøtt- og melkeproduksjon. Tre av gårdene i området har slått seg sammen og etablert Meland Skjenald Samdrift DA. Etter planen skal nytt fjøs være ferdigstilt vinteren 2007. Samdrifta har eget ysteri og produserer blant annet fetaost av kumelk, myk kittmodnet ost, halvfast kittmodnet ost og kremost.
Steffen Søberg
Steffen Kent Søberg (født 6. august 1993 i Oslo) er en tidligere norsk ishockeymålvakt.
Sesongen 2010/11 spilte han for Manglerud Star i Get-ligaen. Han har også spilt på U18-og U20-landslaget.
I juni 2011 ble han som den første norske målvakten noensinne draftet av et NHL-lag. Washington Capitals sikret seg rettighetene til Søberg ved å velge ham i fjerde runde, som 117. valget totalt.
Senere samme år ble han valgt av juniorlaget Swift Current Broncos i WHL under den årlige import-draften for paraplyorganisasjonen for den canadiske juniorligaen CHL. Blant tidligere Broncos-spillere finnes blant annet den mangeårige Trondheim-spilleren Dallas Gaume og andre mer kjente spillere som bla Joe Sakic.
Han har både norsk og amerikansk statsborgerskap.
Death Cult Armageddon
Death Cult Armageddon er det sjette studioalbumet med Dimmu Borgir, utgitt i 2003.
Kroatia under Vinter-OL 2006
Kroatia under Vinter-OL 2006. Tjuefire sportsutøvere, seksten menn og åtte kvinner fra Kroatia deltok i seks sporter, alpint, bobsleigh, kunstløp, langrenn, skeleton og skiskyting under Vinter-OL 2006 i Torino i Italia. Kroatia, som deltok for femte gang i et vinter-OL, kom på sekstendeplass med en gull- og to sølvmedaljer. Alpinisten Janica Kostelić var Kroatias flaggbærer under åpningsseremonien.
Anneli Klepp
Anneli Klepp (født 22. juni 1966 i Kirkenes) er en norsk forfatter og bildekunstner.
Anneli Klepp er født og vokst opp i Kirkenes. Hun er utdannet adjunkt fra Høgskolen i Østfold og har jobbet som lærer i barne- og ungdomsskolen i mange år. Klepp bor på Bekkestua utenfor Oslo, er gift og har tre barn.
MS «Fjordsol» (1986)
M/S «Kyst Express» ex. M/S «Tjeldøy» ex. M/S «Ryfylke» ex. M/S «Fjordsol» er en norsk hurtigbåt av westamaran-typen. Den gikk i rute mellom Stavanger og Sauda fra 1986, men ble erstattet av MS Fjordrott fordi den hadde dårlige egenskaper om vinteren når det la seg is på Ryfylke-fjordene. Skipet var konstruert for å kunne ferdes i og bryte is, men oppbrutt is og vann danner en tykk væske som tetter kjølevannstilførselen for motorene. Dette er et stadig problem også for nye hurtigbåter. Da den ble tatt ut av Sauda-ruten i 1990, ble den i mange år brukt som reservebåt inntil den ble solgt videre til Ofotens og Vesteraalens Dampskibsselskab i 2002.
Aaron Muss
Aaron Muss (født 15. desember 1994) er en amerikansk snøbrettkjører.
Han representerte USA under Vinter-OL 2018 i Pyeongchang, hvor han ble utslått i kvalifiseringen i parallellstorslalåm.
Tour de France 1954
Tour de France 1954 var den 41. utgaven av sykkelrittet Tour de France og den ble avholdt fra 8. juli til 1. august 1954. Rittet besto av 23 etapper med totalt lengde på 4 656 km. Gjennomsnittsfarten var 33.229 km/h.
Gjennomføringen av rittet
Rittet ble vunnet av franskmannen Louison Bobet, som tok sin andre seier på rad. Han vant med en margin på drøye kvarteret for sveitserne Ferdi Kübler og Fritz Schär. Kübler ble i tillegg den andre vinneren av poengtrøya. Klatretrøya ble vunnet av Federico Bahamontes, mens rittets mest offensive rytter ble Lucien Lazaridès. Sveits vant lagkonkurransen.
Endringer fra 1953
For første gang i rittets historie gikk starten utenfor Frankrike, i Amsterdam, Nederland. Det andre nye varn Lagtempoen. Selv om det var lagstarter rundt 1930-utgaven av rittet, var det et helt nytt format på dem. Delte etapper ble også reintrodusert der det var tempoetapper.
Friday the 13th (1916)
Friday the 13th er en amerikansk stumfilm fra 1916, regissert av Emile Chautard.
Handling
Når en dommer blir økonomisk ruinert av Peter Brownley, en millionær på Wall Street, søker dommerens datter hevn ved å få søke jobb ved Brownleys kontor. Hun klarer å oppdage informasjon som hun tror faren hennes kan bruke for å få tilbake alle de svindlede pengene, og gjøre mot Brownley det han tidligere gjorde mot faren hennes.
Imidlertid møter hun og forelsker seg snart i Robert, sønnen til den samme mannen som ødela faren hennes. Det oppstår deretter en rekke komplikasjoner.
Puppet on a String
«Puppet on a String» (norsk oversettelse: tråddukke eller marionett) er en britisk popsang som vant Eurovision Song Contest 1967. Sangen fremføres av Sandie Shaw og er skrevet av låtskriverduoen Bill Martin og Phil Coulter. Den skaffet Storbritannia sin første seier i Eurovision Song Contest, og den ble en stor kommersiell suksess etter konkurransen. I Norge toppet den VG-lista i seks uker, mer enn noen annen tidligere Eurovision-sang.
Britisk finale
I forkant av Eurovision Song Contest hadde BBC håndplukket Sandie Shaw til å delta for Storbritannia. BBC lot imidlertid musikerforeningen MPA ta hånd om utvelgelsen av sangen. MPA plukket ut fem sanger som ble fremført i The Rolf Harris Show på BBC1 25. februar 1967. Shaw sang alle sangene, og etter en postkort-avstemning ble «Puppet on a String» kåret som Storbritannias bidrag til Eurovision Song Contest. Vinnerbidraget var Shaws sistevalg av de fem finalesangene. Med hennes egne ord: ''«Jeg hatet den fra det helt første ompa, til det siste slaget på den store basstrommen. Jeg ble instinktivt frastøtt av det sexistiske vrøvlet og gjøkursmelodien»''.
Selv hadde Shaw ikke noe ønske om å delta i konkurransen, men talentspeideren hennes, Adam Faith, hadde overtalt henne og sa at den ville gjøre manageren hennes, Eve Taylor, lykkelig. Taylor mente dette var et lurt trekk, siden det kunne sette Shaw i et godt lys igjen, etter å ha vært involvert i en opprivende skilsmisseskandale.
Eurovision Song Contest
Den europeiske finalen ble arrangert i Wien lørdag 8. april 1967, og «Puppet on a String» var det ellevte bidraget ut på scenen av 17 deltakere. I avstemningen vant den en overlegen seier med 47 poeng, mer enn dobbelt så mange poeng som Irland på andreplass. Hele syv av de ti medlemmene i den norske juryen hadde sangen som sin favoritt.
Shaw har senere forklart Eurovision-seieren med at hun allerede var populær på kontinentet. Hun hadde spilt inn de fleste hitene sine på fransk, italiensk, tysk og spansk. «Puppet on a String» ble Shaws tredje nummer én-hit i Storbritannia, noe som var rekord for en kvinne på den tiden. Sangen ble også en kjempesuksess over hele verden, blant annet ble «Puppet on a String» den mestselgende singelen i Vest-Tyskland i 1967. Shaw spilte også inn «Puppet on a String» på fransk («Un tout petit pantin»), italiensk («La danza delle note»), spansk («Marionetas en la cuerde») og tysk («Wiedehopf im Mai»).
Nyinnspilling
Shaw spilte inn «Puppet on a String» på nytt igjen i 2007, i anledning sin egen 60-årsdag. Nyinnspillingen kom i stand etter at hun besøkte sin venn, musikeren Howard Jones. Han satt og spilte noen akkorder på keyboardet og nynnet på en melodi. Hun nynnet med og oppdaget etter hvert at sangen egentlig var «Puppet on a String». De spilte inn den nye versjonen og sendte den til produsenten Andy Gray, som la siste hånd på verket. Shaw sa selv at hun elsket den nye versjonen – etter å ha tilbrakt store deler av livet med å hate originalen. På sin egen fødselsdag slapp hun den eksklusivt til gratis nedlasting på sin offisielle hjemmeside. Der var den tilgjengelig for gratis nedlasting i 60 dager.
Coverversjoner
Det har blitt gjort over 200 coverversjoner av den på over 30 språk.
Norsk versjon
Juul Hansen har skrevet en norsk tekst. Den norske tittelen er «Sprellemann».
Listeplasseringer
Med Sandie Shaw:
Jeremoabo
Jeremoabo er en kommune i delstaten Bahia i nordøstregionen av Brasil.
Liste over broer i Norge
Listen er ikke fullstendig for kortere broers del, men er ment å dekke alle broer som har artikler på norsk Wikipedia, samt eventuelt andre som anses som interessante. For en mer detaljert oversikt over norske broer på minst 400 meter, se Liste over broer i Norge etter lengde.
Böhmen under OL
Böhmen var et selvstendig kongerike, senere et kronland innen Østerrike-Ungarn, før det etter første verdenskrig i 1918 ble innlemmet i Tsjekkoslovakia. Böhmen deltok første gang i olympiske leker i Sommer-OL 1900 i Paris. Utøvere fra Böhmen deltok fra og med Sommer-OL 1920 til og med Sommer-OL 1988 som en del av Tsjekkoslovakia. Etter opprettelsene av Tsjekkia og Slovakia i 1993, har utøvere fra Böhmen deltatt for Tsjekkia.
Liste over medaljevinnere
Dessuten var Hedwiga Rosenbaumová med på å ta bronse i mixed dobbel sammen med briten Archibald Warden. Denne medaljen er listeført for Blandede lag.
Gjeldende rett
Gjeldende rett (ofte benevnt med det latinske uttrykket de lege lata) er betegnelsen på den rettslige situasjonen som kan utledes fra de foreliggende rettskildefaktorene. Hvordan man kommer frem til gjeldende rett vil variere alt ut fra hvilket rettssystem man befinner seg innenfor. Det er imidlertid et utgangspunkt ved nasjonal rettsanvendelse at loven er den mest tungtveiende rettskildefaktoren. Dersom man kan finne et noenlunde klart svar på et rettslig spørsmål i loven vil dette normalt være avgjørende. Ofte vil imidlertid dette ikke være tilfelle, og i slike tilfeller vil man måtte ta andre faktorer til hjelp. Rettspraksis vil kunne spille en avgjørende rolle, først og fremst der en høyesterett har tatt stilling til det aktuelle spørsmålet. Dommer fra lavere instanser vil også kunne få betydning, men i langt mindre grad. I norsk og nordisk rett har lovenes forarbeider dessuten blitt tillagt stor vekt i rettsanvendelsen. Dette står i motsetning til rettstradisjonen i de fleste andre europeiske land, der forarbeider ofte ikke er spesielt grundige og således ikke er ansett som særlig tunngtveiende. I tillegg til disse momentene vil såkalt reelle hensyn ofte komme inn, det vil si vurderinger av rimelighet og hensiktsmessighet ved de enkelte standpunktene som er aktuelle. Som regel vil slike vurderinger komme inn i samspill med de øvrige faktorene, som et støttemoment, men de vil i unntakstilfelle kunne få selvstendig avgjørende betydning der rettskildematerialet ellers er tynt. Også andre faktorer vil kunne komme inn, blant annet vil internasjonale konvensjoner om menneskerettigheter samt EU/EØS-regler eller andre folkerettslige regler kunne få betydning. I alle tilfelle må det foretas en samlet vurdering, der rettskildefaktorene vektes mot hverandre.
Særlige regler om hvordan man kommer frem til gjeldende rett gjelder i folkeretten. Her må man i utgangspunktet bygge på mellomstatlige traktater, i tillegg til folkerettslig sedvanerett, det vil si praksis statene imellom. Der det foreligger autoritativ rettspraksis (for eksempel fra Den internasjonale domstolen i Haag (ICJ)) vil også dette kunne få stor betydning.
Et motstykke til gjeldende rett (de lege lata) er de lege ferenda, hvordan retten burde være. Et annet motstykke er tidligere rett som ikke gjelder lenger fordi den er formelt opphevet eller opphørt på andre rettslig relevante måter.
The Game of Liberty
The Game of Liberty er en britisk stumfilm fra 1916, regissert av George Loane Tucker.
Østerrike under VM i friidrett 2019
Østerrike deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Lin Qingfeng
Lin Qingfeng (født 26. januar 1989) er en kinesisk vektløfter, som konkurrerer i 69 kg. Han representerte landet sitt under Sommer-OL 2012 i London, der han tok gull.
Abu Qatada
Abu Qatada (arabisk: أبو قتادة الفلسطيني, Abū Qatāda al-Filasṭīnī, også kalt Omar Abu Omar, egentlig Omar Mohammed Othman; født 1959/1960 i Betlehem i daværende Jordan) er en islamistisk fundamentalist av palestinsk herkomst med jordansk statsborgerskap.
Liv og virke
Qatada levde fra 1993 til 2013 som politisk flyktning i Storbritannia, ettersom hans hjemland hadde satt ham i sammenheng med en rekke dødelige bombeattentater og hadde dømt ham til døden in absentia i 1998. Han går for å ha vært en av de mest innflytelsesrike jihadister i Europa. Han var nær venn med Abu Hamza al-Masri og Omar Bakri Mohammed.
Flukt og arrestasjon
Han gikk i dekning i 2002, men i oktober 2002 ble han funnet. Han ble arrestert i et samfunnshus sør i London og brakt til Belmarsh-fengselet. Han ble imidlertid løslatt mot kausjon for en kortere periode fra mars 2005, men ble igjen arrestert i august samme år, i påvente av utlevering til Jordan. Abu Dahdah, en av de hovedmistenkte for terrorangrepene i Madrid, hadde besøkt Qatada over 25 ganger med penger og åndsfrender. Han nyter fremdeles (2019) betydelig respekt blant mange islamister. I juni 2007 forsøkte islamister fra terrororganisasjonen Islams armé forgjeves å få i stand en utveksling av Qatada mot jornalisten Alan Johnston som var blitt bortført på Gazastripen.
I februar 2009 gav Storbritannias høyesterett tillatelse til at Abu Qatada skulle bli utvist til Jordan. Den europeiske menneskerettighetsdomstol omstøtte i januar 2012 utleveringsbeslutningen ettersom Jordan stod klar med anklager som med høy sannsynlighet hvilte på utsagn som var fremkommet under tortur.
Løslatelse og utvisning
Den 13. februar 2012 ble Abu Qatada løslatt under strenge vilkår. Han måtte blant annet klare seg uten pass, bære et elektronisk armbånd, ikke få besøk med unntak av hans kone og barn, kunne bare eie én bankkonto, ikke ha noen telefon eller andre databærende instrumenter, og ikke motta noen besøkende som medbragte datautstyr.
Den 7. juli 2013 ble Abu Qatada tilslutt utvist til Jordan. Dette skjedde etter at det ble avtalefestet mellom Storbritannia og Jordan at intet bevismateriale skulle benyttes mot ham hvis det var fremkommet under tortur. Den 24. september 2014 frikjente en jordansk militærdomstol ham fra anklagene om at han hadde planlagt angrep på amerikanske og israelske borgere. Til tross for avtalen mellom Storbritannia og Jordan, ble det under rettssaken muligens benyttet utsagn fra en påstått medsammensvoren som var blitt torturert.
Heltoneskala
Heltoneskala er i musikk en skala hvor hver tone er adskilt fra sine nabotoner med et helt tonetrinn. Det finnes bare to komplementære heltoneskalaer. Begge består av seks toner innenfor en oktav, det vil si at de er heksatone skalaer:
Heltoneskalaen har ingen ledetone, og fordi det er lik avstand mellom alle tonene er det ingen tone som skiller seg ut. Dette gjør at skalaen skaper en diffus og svevende effekt. Denne effekten blir understreket ved at treklanger bygd på disse skalaene blir forstørret. Man kan faktisk spille alle seks tonene i skalaen ved hjelp av bare to forstørrede treklanger hvor grunntonene i disse treklangene ligger en stor sekund fra hverandre. Siden skalaene er symmetriske, gir de ingen sterk grunntonefølelse eller følelse av tonalitet.
Frekvensforhold
Frekvensene for to toner med en oktavs intervall har forholdstallet 2. Ettersom alle heltoner ved likestemming har samme frekvensforholdstallet og antall heltonetrinn i en oktav er 6, er frekvensforholdstallet mellom to heltoner \sqrt[6]{2} = 1,122462048…
Klassisk musikk
Bruk av melodisk heltoneskala kan minst spores så langt tilbake som til Mozart i hans «Musikalske spøk» for strykere og horn. I det nittende århundre gikk russiske komponister videre med de harmoniske og melodiske muligheter skalaen ga. Ofte for å skildre noe «illevarslende». Eksempler på dette kan være avlutningene på ouverturene til Mikhail Glinkas opera Rusland og Ljudmila og Aleksandr Borodins Fyrst Igor, «kommandantens tema» i Dhargomyzjskijs The Stone Guest og «havkongens musikk» i Rimskij-Korsakovs Sadko. (For å finne noen korte pianostykker som er skrevet i heltoneskalaen, se nr. 1, 6, og 7 fra V.A. Rebikovs Празднество (Une fête), Op. 38, fra 1907.)
Jazz
Skalaen brukes også mye i moderne jazz. Stykket «JuJu» av Wayne Shorter baserer seg på heltoneskalaen og stykket «One Down, One Up» av John Coltrane er bygd opp over to forstørrede akkorder og arrangert med samme enkle struktur som hans tidligere stykke «Impressions». Dette er imidlertid bare to av de tydeligste eksemplene på heltoneskalaen i jazz. Mange jazzlåter, inkludert standardlåter, bruker forstørrede akkorder og de tilsvarende skalaene. Ofte erstatter det dominantseptimakkordene. Pianistene Art Tatum og Thelonious Monk brukte ofte heltoneskalaen på en kreativ måte.
Kunståret 1708
Kunståret 1708 er en oversikt over blant annet utgravninger, fødte og avdøde personer med tilknytning til kunst i 1708.
Modergudinne
Modergudinne, morsgudinne, Moder Jord, er begreper som refererer til enhver form for gudinne som er assosiert eller knyttet til moderskap, fruktbarhet, skapelse eller den gavmilde legemliggjøring eller inkarnasjon av Jorden. Når begrepet er likestilt med Jorden eller den naturlige verden er slik gudinner som oftest referert til som Moder Jord. Modergudinnen uttrykker moderskap og fødsel. Hun er beskytteren og gir næring til det guddommelige barn, og i forlengelsen hele menneskeheten. I billedkunsten er dette et hyppig gjengitt bilde, med fulle eller mange bryster som holder eller dier et barn.
Modergudinner likestilles ofte med Moder Jord, men er i sitt vesen ulik. Modergudinnene forstås som en særlig kilde til vitalitet og fruktbarhet og som periodevis må gjennomgå befruktning (lik bonden hvert år må så for å kunne høste). Moder Jord er en kosmisk figur som er en evig fruktbar kilde til alt. Modergudinnene er enkeltindivider med særskilt karaktertrekk, ungdommelige og meget seksuelle. Selv om mannlige guder som regel spiller en mindre betydningsfull rolle, annet enn som befrukteren, er modergudinner ofte en del av et par, og deres mytologi forteller om gudinnens omskiftelighet, og tidvis også om hennes menneskelige eller guddommelige følge.
Like an Animal
«Like an Animal» (norsk oversettelse: som et dyr) er en sang fra 2023 med det italienske rockebandet Piqued Jacks. I februar 2023 vant låten den sanmarinske sangkonkurransen Una Voce per San Marino 2023 og var San Marinos bidrag til Eurovision Song Contest 2023 i Liverpool.
Modergudinne
Det har vært mange forskjellige modergudinner i historien og i nåtiden, blant annet slike guddommer som den hinduistiske Kali Ma, antikkens greske Gaia og oldtidens irske Danu. I ulike former for nyhedendom eller neopaganisme, og i den hinduistiske tanke om Shakti, er alle de mange modergudinner sett på som legemliggjøringen av den ene og samme guddom. En del tradisjonelle gudinner som er knyttet til kjærlighet og/eller fruktbarhet, som greske Afrodite, romerske Venus eller norrøne Frøya, har også i forlengelsen blitt betraktet som modergudinner.
Like an Animal
Om sangen
«Like an Animal» er skrevet av bandet selv og var blant deltakerne i sangkonkurransen Una Voce per San Marino 2023, i regi av San Marinos allmennkringkaster San Marino RTV.
Modergudinne
Vendepunktet i myten om de fleste modergudinner er hennes forsvinning og tilbakekomst og påfølgende feiringen av hennes hellige bryllup (hieros gamos) eller rituelle samleie. Et tidlig eksempel er månegudinnen Inanna, en vesentlig sumerisk guddom for kjærlighet og fruktbarhet. Hennes forsvinning har store og omveltende implikasjoner hvor seksualitet og grøderikdom minsker. Hennes tilbakekomst, valg av mannlig partner (Dumuzi), og påfølgende samleie med ham gir garanti om fruktbarhet. Deretter blir hennes mannlige følge ofte satt i bakgrunnen eller mer dramatisk sendt til underverden for å bli erstattet året etter. Fortellingen om Inanna og Dumuzi går forut de om Kybele og Attis, Afrodite og Adonis, av Demeter og Persefone, av Hadad og Adad, av Osiris og Isis, og de er tilsvarende til fortellingen om Nanna. De er alle fortellinger om en ung gud eller gudinne, og en mor eller ektefelle som sørger. Fortellingen om Inannas nedstigning til underverden ble spredt over hele oldtidens område. I Esekiel 8:14 hudfletter profeten kvinnene i Jerusalem for å feire hennes kult.
Like an Animal
Om sangen
Sangen vant finalen 26. februar 2023 og ble San Marinos bidrag i Eurovision Song Contest 2023. Låten ble sluppet for strømming på YouTube 22. februar, men ble offisielt utgitt som singel 5. april 2023.
Modergudinne
Stridens kjerne
Guddommer som passer til det moderne begrepsoppfatningen av «modergudinne» som en type har blitt aktet og dyrket i mange samfunn fra de eldste tider og opp til nåtiden. James Frazer, forfatter av The Golden Bough (Den gylne greinen, 1890) og de han påvirket, som Robert Graves og Marija Gimbutas, fremmet teorien at all gudsdyrkelse i Europa og rundt Egeerhavet involverte en form for modergudinne som hadde sin opprinnelse i før-indoeuropeiske neolittiske matriarkater, og at deres mangfoldige gudinner var likeverdige eller avledet fra denne sammenhengen.
Selv om typen har blitt hovedsakelig akseptert som en nyttig mytografisk kategori, er tanken om at alle slike gudinner i oldtiden ble sett på som var skiftende eller utskiftende, har blitt imøtegått i 1968 av arkeologen Peter Ucko som isteden har foreslått at de mange bilder funnet i graver og arkeologiske funnsteder har hatt en enklere og mindre opphøyd funksjon, kanskje rett slett vært leketøy.
Like an Animal
Om sangen
San Marino deltok i semifinale 2 torsdag 11. mai i Liverpool. Der fikk «Like an Animal» null poeng og kvalifiserte seg ikke til finalen lørdag 13. mai.
Modergudinne
Neolittiske figurer
Ulike bilder av hva som er antatt å være modergudinner har også blitt oppdaget fra den neolittiske tidsepoke, den nye steinalderen, som strekker seg fra rundt 10 000 f.Kr. da bruken av ville planter førte til begynnelsen av jordbruket, og til slutt til en agrikultur. Slutten på denne neolittiske epoken er karakterisert av introduksjonen av metallredskaper etterhvert som kunnskapen om framstillingen av metaller synes å spre seg fra den ene kulturen til den andre, eller oppsto uavhengig av hverandre i de ulike kulturer som en ny fase i en eksisterende redskapskultur, og til slutt ble omfattende spredt i de menneskelige sivilisasjoner. Regionale forskjeller i utviklingen av dette stadiet i redskapsutviklingen er svært forskjellig. I andre deler av verden som i Afrika, Sør-Asia og Sørøst-Asia, førte uavhengige temming av dyr til deres egne regionale og særskilte neolittiske kulturer som oppsto uavhengig av den i Europa og Sørvest-Asia. I løpet av denne tiden oppsto det innfødte kulturer i den vestlige hemisfære, utviklet fra eldre tradisjoner som ble fremmet via folkevandring. Regelmessige sesongbeboelse eller varige bosetninger begynte å bli avdekket i arkeologiske utgravninger. Gjeting av flokkdyr og kultivering av kyr, geiter, sauer og griser er påvist sammen med tilstedeværelsen av hunder i disse tidlige sivilisasjonene.
Bortimot uten unntak har de blitt oppdaget bilder i disse kulturene som har blitt tolket som modergudinner.
Modergudinnen på Gozo
Det eldste stående tempel på øya Gozo er kalt for Ggantija, hvilket er maltesisk for «Kjempedamen» eller «Den gigantiske frue». Slike egenskaper er vanligvis knyttet til mannlige, ikke kvinnelige guddommer. Det var antagelig en stor skulptur av Modergudinnen i dette tempelet i Xaghra som beklageligvis ble ødelagt av hospitallerordenen av Sankt Johannes, en ridderorden som etablerte seg på Malta i 1530. Ødeleggelsen ble gjort for å skaffe byggematerialer for å reise festningsmurer i området rundt. Heldigvis har en fire meter høy statue av Modergudinnen (Ggantija) med et løveformet hode overlevd til i dag i Qula på Gozo. Under denne statuen er det et kvadratisk hull som er rundt 1 meter høyt, en halv meter bredt, 3 meter dypt og kileformet. I løpet av sommersolverv blir dette hullet lyst opp av den stigende solen. Rundt femti meter mot øst er det skulptur av et sovende spedbarn med ansiktet oppover som peker til Modergudinnen; femti meter mot nordøst er det en fallos. Disse tre danner til sammen en trekant. Området er bestrødd med store kampesteiner som er perfekt formet som triangler. I det nedbrutte tempelet som tempelridderne benyttet som steinbrudd har innbyggerne på Gozo plassert små statuer av den kristne modergudinne og besøker hyppig dette ofte som et hellig sted. For de som ikke er lokalkjente er det klokt å leie en guide på grunn av det barske terrenget.
Eksempler på guddommer av typen modergudinne
Det er ingen tvil blant forskerne at mange oldtidskulturer dyrket kvinnelige guddommer som tilsvarer den moderne oppfatningen av en «modergudinne» som en del av deres panteon. De følgende er eksempler på slike gudinner.
En av de homeriske hymner, omtrent fra 500-tallet f.Kr., er dedikert til Gaia; «Hymne til Gaia, Mor til alle». Sumerne skrev mange erotiske dikt om deres modergudinne Ninhursag, en kompleks gudinne som var knyttet til livets gave og dødens årsak.
Sumer, Meopotamia og antikkens Hellas
Flere gudinner innenfor mytologier i oldtidskulturene i østlige Middelhavet har blitt tolket som modergudinner: Tiamat i babylonsk mytologi som legemliggjøring av havet og kaos; Inanna i Sumerisk mytologi for fysisk kjærlighet, fruktbarhet og krig; Ninsan i den generelle mesopotamiske mytologi som mor til Gilgamesj; Asherah i Kanaan, også knyttet til havet foruten melkevegen; Astarte i Syria, knyttet til fysisk kjærlighet, fruktbarhet og krig; og Afrodite i Hellas, også en kjærlighetsgudinne som dessuten ble påkalt i krig. De ulike gudinne hadde ikke i hovedsak samme trekk og vesen, men de ulike kulturene som var i kontakt med hverandre gjenkjente og aksepterte at disse var likestilte, eksempelvis ble Asherah stundom forvekslet med Astarte, og grekerne oppfattet Astarte som deres egen Afrodite.
Egypt
En forening eller en sammenslutning med dyr er blitt betraktet som gode mødre; løvinne, ku, flodhest, hvite gribber, kobra, skorpion, og katt, foruten også livgivende opphavlige grunnelement som vann, solen og natthimmelen og jorden i seg selv, er assosiert med de tidlige gudinner i Egypt.
Bildet av Isis som vugger eller ammer sin sønn ble dyrket til langt inn på 500-tallet e.Kr. før hun ble overtatt og videreført av den kristne jomfru Maria med Kristus-barnet og har gjenoppstått av samtidige «kulter» av en Moder Jord. Aktelsen for Kristus’ mor tok plassen til dyrkelsen av Isis ved at den ikke ville bli undertrykt i en tid av religiøs intoleranse, og således inkluderte billedspråket assosiert med Hathor-Isis som strakte seg tilbake i tid til 3000 år før kristendommens oppstandelse.